Ogna tær atgongumerki áðrenn 1. januar og spar pening! Príshækkingar 1. januar: Enn er møguleiki fyri at ogna sær atgongumerkir til Sørvágs Country- & Blues festival, áðrenn prísirnir hækka 1. januar. Kostnaðurin fyri vaksin er í løtuni 495, -krónur, men eftir nýggjár hækkar hann til 695, -kr. Fyri børn 7 til 14 ár, er núverandi kostnaðurin 150, -kr., hetta hækkar upp til 200, -kr. 1. januar. Tað er ókeypis atgongd fyri børn 6 ár og yngri. Atgongumerkini kunnu keypast á heimasíðuni www. country. fo Húsvognar og tjalding: Nú eru bert nøkur heilt fá pláss eftir til húsvognar, tað ber bert til at ogna sær húsvognapláss og tjaldingarpláss umvegis Vága Kunningarstovu–vagar @ vagar. fo ella á telefon 333455. Av tí, at avmarkað pláss er til húsvognar á økinum, verða hesi bert seld til vongar við tilknýttum atgongumerkjum. Tá bílagt verður skal stødd á vogninum upplýsast. Truckerfestivalurin: Country- & Bluesfestivalurin og tey ið skipa fyri Truckerfestivalinum, hava gjørt samstarvsavtalu um, at Truckerfestivalurin 2015 verður ein partur av Country- & Bluesfestivalinum. Leygardagin 6. juni, koma allir truckarnir vestur til Sørvágs, og verða parkeraðir úti á Bakka, har teir verða gjørdir klárir til framsýningina, sum byrjar sunnudagin 7. juni. Tað vil siga, at sjálvur Truckerfestivalurin byrjar ikki fyrr enn dagin eftir Country- og Bluesfestivalin. Higartil eru tvey nøvn almennakunngjørd, Laura van den Elzen úr Hollandi og Signar úr Homrum úr Føroyum. Ætlanir eru, um at kunngera fleiri nøvn aftur í februar.